Document ID: /roh_data/filtered/fineweb-2-filterrobots_roh.jsonl.gz/56627

- Grazia al vitamin D vegnia dapli calzium prendì or da quai che nus mangiain, ed uschia vegn era deponì dapli calzium en noss’ossa e lezza vegn pli ferma. Ma era ils musculs profitan dal calzium. Vinavant saja quai bun per il sistem d’immunitad e per las cellas, sco che pliras funtaunas en l'internet scrivan.
- Vitamin D na po dentant betg vegnir cumpensà cun la vivonda. Ins sto star a sulegl senza crema da sulegl sin la pel, per che lezza sappia producir il vitamin D. Tenor l’Organisaziun mundiala da la sanadad tanschian 15 minutas per di durant la stad. Ma durant l’enviern na saja betg pussaivel da tancar avunda sulegl en Svizra.
- Pli gugent dapli che memia pauc vitamin D – NA! Sch’ins ha memia bler vitamin D, per exempel cun prender aditivs alimentars, pon ins sa tissientar. Il spiel da calzium memia en il sang po causar deposits da calzium en ils gnirunchels – enfin insuffizienza dals gnirunchels. Dal vitamin D ch’il corp producescha sez pon ins betg sa tissientar.
Ord l'archiv:
RTR Co e cum 11:15